Citește Horoscop săptămânal Fecioară. Previziuni pentru perioada 11 – 17 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Fecioară și urmarește video Uranissima.
Horoscop săptămânal Fecioară – 11 – 17 mai 2024
În prima parte a zilei de 11 mai, discuții în miez de noapte, consultări urgente dacă o situație de dată recentă sau în derulare, oficială, publică sau strict profesională, impune informarea nativilor și luarea deciziilor necesare, pentru a interveni în funcție de competența și nivelul lor de responsabilitate.
Între 11 mai, după ora 6:13′, și 13 mai la prânz, interes redus față de un prieten sau un grup de apropiați pentru care un nativ nu manifestă interesul sau entuziasmul de altădată ori față de care a început să aibă îndoieli. Între 13 mai, după ora 13:36′, și începutul zilei de 16 mai, stare organică bună, în linii mari, dar cu posibile momente de enervare dacă nativii se vor confrunta la serviciu cu persoane care „îi vor scoate din sărite” și care le pot strica armonia interioară.
Pe 15 mai, Mercur va intra în zodia Taurului și, până pe 3 iunie, va tranzita casa a IX-a, contribuind, prin argumentele logice și gândirea corectă, stabilă și practică pe care o va insufla nativilor, la susținerea unor ipoteze de lucru, a unor soluții sau a unor principii în cadrul posibilelor discuții profesionale, oficiale sau publice.
Cele cinci planete, în tranzit prin zodia Taurului, dintre care cei doi Benefici (Venus și Jupiter), Soarele și Uranus, alături de Mercur, vor avea și alte merite sau virtuți. Astfel, ele vor permite oricărei Fecioare să-și consolideze și să-și susțină cu succes, fie și în contradictoriu, o atitudine, o convingere, un atașament, un crez, o viziune.
La rândul lor, ei pot să impresioneze în cadrul unor dezbateri sau întruniri publice prin pregătirea solidă de care vor da dovadă, precum și prin valoarea raționamentelor lor. Între 16 mai, după ora 0:33′, și 17 mai, Luna va tranzita zodia Fecioarei și le va da celor care s-au născut în acest semn răbdare și metodă, dar și un ascuțit spirit critic manifestat mai ales în relațiile parteneriale.